Dmitri Savvinov
Dmitri Dmitrijevitš Savvinov (vene keeles Дмитрий Дмитриевич Саввинов; 29. märts 1932 Njurba rajoonis Jakuudi ANSV-s – 2018) oli jakuudi rakendusökoloog ja geokrüoloog, igikeltsa uurija, Sahha teaduste akadeemia liige. Ta oli Sahha teaduste akadeemia presidendi nõunik ja Ammossovi-nimelise Kirde Föderaalülikooli Venemaa Põhja-uuringute kateedri professor. Aastatel 1993–2007 oli ta Sahha teaduste akadeemia Põhja rakendusökoloogia instituudi direktor. Tema peamised uurimisvaldkonnad on Põhja rakendusökoloogia, keskkonnakaitse, üldmullateadus, geokrüoloogia, pinnaste hüdroloogia ja igikeltsa agrofüüsika.